બીજી તરફ પાર્ટીમાં શરદ યાદવનું જૂથ પણ વિદ્રોહી વલણ અપનાવતું દેખાઈ રહ્યું છે. શરદ યાદવ તેમના જૂથને ‘અસલી’ જેડીયુ તરીકે રજૂ કરવા તૈયાર છે. શરદ યાદવનો દાવો છે કે, ઘણા રાજ્યના એકમો તેમની સાથે છે, જ્યારે પાર્ટી અધ્યક્ષ નીતીશકુમારને માત્ર બિહાર એકમનું સમર્થન પ્રાપ્ત છે. યાદવના નિકટ ગણાતા અરુણ શ્રીવાસ્તવે કહ્યું છે કે, ભૂતપૂર્વ પાર્ટી અધ્યક્ષના જૂથને પાર્ટીના 14 રાજ્ય એકમોનું સમર્થન પ્રાપ્ત છે. શરદના જૂથમાં બે રાજ્યસભા સાંસદ અને પાર્ટીના કેટલાક રાષ્ટ્રીય પદાધિકારી સામેલ છે. ઉલ્લેખનીય છે કે, નીતીશ કુમારે હાલમાં જ શરદ યાદવને જેડીયુના મહાસચિવ અને રાજ્યસભામાં સંસદીય દળના નેતાપદેથી હટાવી દીધા હતા.